**ӘЛ-ФАРАБИ АТЫНДАҒЫ ҚАЗАҚ ҰЛТТЫҚ УНИВЕРСИТЕТІ**

**Биология және биотехнология факультеті**

**Биофизика, биомедицина және нейроғылымдар кафедрасы**

|  |  |
| --- | --- |
|  | **Бекітілген**  Ғылыми-методикалық Университет Кеңесі жиынында  Протокол № \_\_\_\_ \_\_\_\_\_\_\_\_\_ 202\_ ж.  Биология және биотехнология  факультетінің деканы,  б.ғ.д., профессор, ҚР ҰҒА академигі  **\_\_\_\_\_\_\_\_\_\_\_\_\_\_\_\_\_\_ Б.Қ. Заядан** |

### **Педагогикалық практика бойынша**

### **БАҒДАРЛАМА**

Мамандықтар «6В05102-Биология»

Оқыту формасы - күндізгі

4 курс

Кредиттер саны -

**Алматы 2022**

Педагогикалық практика тәжірибе бағдарламасын «6В05102-Биология» биофизика, биомедицина және нейроғылым кафедрасының аға оқытушысы Сырайыл С. құрастырған, Биология білім беру мамандығына арналған Оқу жоспарына негізделген.

**Келісілген**

Жұмыс берушілер

М. Базарбаев атындағы №138  гимназия (қ/б)

"\_\_\_"\_\_\_\_\_\_\_\_\_\_ 20\_\_\_\_ ж. Директор \_\_\_\_\_\_\_\_Қасымбаев М.И.

А. Қарсақбаев атындағы №41 Жалпы білім беретін мектебі

"\_\_\_"\_\_\_\_\_\_\_ 20\_\_\_\_ ж. Директор \_\_\_\_\_\_\_\_\_Л.Б. Доланбаева

әл-Фараби атындағы ҚазҰУ-нің бейіндік мектебі (о/б)

"\_\_\_"\_\_\_\_\_\_\_\_\_\_ 20\_\_\_\_ ж. Директор \_\_\_\_\_\_\_\_\_\_\_ К.А. Есенова

Биофизика, биомедицина және нейроғылым кафедрасы отырысында талқыланып ұсынылды

Хаттама № \_\_\_«\_\_\_\_\_» \_\_\_\_\_\_\_\_\_\_\_\_ 20\_\_\_ ж.

Кафедра меңгерушісі б.ғ.к., профессор \_\_\_\_\_\_\_\_\_\_\_\_ Кустубаева А.М.

**Бағдарлама мазмұны**

**Педагогикалық практиканың мақсаты** – орта мектептегі педагогикалық процестерді ұйымдастыруда қазіргі технологияны игере алатын және білім беру саласында инновациялық қызметке дайындығы бар, гуманитарлық мәдениеттің жоғары деңгейіндегі педагог тұлғаны қалыптастыру.

**Практиканың мәселелері:**

* қазіргі педагогтарға қойылатын жаңа талаптарды игеру;
* орта мектептегі мұғалімнің жұмысымен танысу;
* кәсіби мәні бар тұлғалық қасиетті (рухани-өнегелі құндылықтарды, педагогикалық ойлауды, шығармашылық, қарым-қатынас мәдениетін, педагогикалық тактіні) болашақ педагогта қалыптастыру;
* кәсіби-педагогикалық іскерлікті қалыптастыру;
* ғылыми-педагогикалық ойлаудың мәдениетін қалыптастыру.

**Педагогикалық практиканың мазмұны:**

* орта мектептердегі оқу-тәрбиелік процестерінің мәселелерімен, ұйымдастырылуымен, ағымдағы жылдың оқу жоспарымен таныстыру;
* қоғамдық және тәрбиелік жұмыстарын жоспарлаумен, ұйымдастырылуымен таныстыру;
* оқу-әдістемелік құжаттармен танысу (әр сабақтық және күнтізбелік жоспарлар, мұғалімнің жеке жоспары, мектептің жұмыс жоспары т.б.);
* әдістемелік тәжірибені, биология пәні бойынша мұғалімнің оқу жұмысының жүйесін үйрену;
* биология пәні бойынша мұғалім сабағына қатысу;
* сабақ жүргізудің күнтізбелік тақырыптық жоспарларын өңдеу;
* өткізілетін сабақтар бойынша дидактикалық материалдар мен көрнекі нұсқауларын өңдеу;
* пән бойынша аудиториядан тыс іс-шараларының, қоғамдық-тәрбие іс-шараларының сценарийлерін өңдеу;
* басқа студенттер жүргізетін 2-3 сабақтарына өзара қатысу және оларды талдауға қатысу;
* сабақты психология-педагогтық талдау;
* практика күнделігін толтыру;
* педагогикалық практика жөнінде есеп беру құжаттарын дайындау;
* қорытынды конференцияға қатысу.

**Педагогикалық практиканы ұйымдастыру және жүргізу**

Педагогикалық практика оқыту процесінің төртінші жылында 8 семестрде 2023 жылдың 23 қаңтарынан 18 ақпанға дейінгі мерзімде жүреді, алдымен психология, педагогика, биологияны оқыту әдістемесі пәндерін оқып болғаннан соң рұқсат етіледі.

**Студенттің оқу жүктемесі:**

* мұғалім жүргізетін биология сабақтарына қатысу (алты-сегізден кем емес);
* сабақты өңдеу және жүргізу (тоғыз-оннан кем емес)
* мектептің қоғамдық және тәрбие жұмыстарына қатысу.

**Материалдар мен құрал-жабдықтар:**

* ағымдағы жылдың оқу жоспары;
* мектептің методист-мұғалімінің дайындағын биология пәні бойынша оқу-әдістемелік кешені;
* 6, 7, 8, 9, 10 және 11 сыныптардың мектеп оқулығы;
* мектептің жұмыс жоспары.

Практиканың бірінші аптасында пассивті практика жүреді –биология пәні бойынша мұғалім жүргізетін сабақтарына қатысу. Қалған апталарда активті практика – өздігінен сабақтарды жүргізу және сынып оқушыларымен сұхбаттасу.

Оқитын тақырып бойынша тақырыптық жоспар өңделеді, жүргізетін сабақтың тақырыбы белгіленеді. Пән бойынша аудиториядан тыс іс-шаралары жоспарланады. Сынақты тәрбиелік іс-шараларының тақырыбы таңдалады.

Педагогикалық практика кезеңінде студент:

* оқытудың қазіргі технологияларын қолдана отырып биология пәні бойынша оқыту жұмыстарын жүргізеді;
* аудиториядан тыс іс-шараларды ұйымдастырады;
* жүргізілген сабаққа психология-педагогикалық талдау жүргізеді;
* практика ағымындағы жұмыстарын күнделікке тіркеп отырады.

Педагогикалық практика аяқталған соң қорытынды конференция өткізіледі, онда практика жетекшісінің, биофизика және биомедицина кафедрасының, педагогика және психология кафедрасының методисттері мен оқытушыларының, факультет деканы мен декан орынбасарының қатысуымен практика жұмысының қорытындысы талқыланады.

Конференцияда студенттер өздерінің жасаған жұмыстарының нәтижелерімен баяндама жасайды.

**Практиканың базалары:** М.Базарбаев атындағы №138  гимназия (қ/б), №53 гимназия (қ/б) және әл-Фараби атындағы ҚазҰУ-нің бейіндік мектебі (о/б).

**Педагогикалық практика жөнінде есеп беруді рәсімдеу тәртібі мен оны қорғау түрлері:**

Студент өзінің жүргізген оқу-тәрбиелік және әдістемелік жұмыстары жөнінде есепті кафедраға ұсынады. Есепте мектептегі жүргізген оқу-тәрбиелік процесінің нақты жағдайлары бағаланады, жүргізген сабақтарының саны көрсетіледі және оның практикалық бағасы қойылады, аудиториядан тыс және аудиториядағы жұмыстары тізіммен беріледі, қорытынды жасалады және практиканың ұйымдастырылуы мен құрамы бойынша ұсыныстары көрсетіледі.

Есеппен бірге өткізіледі: мінездеме, талқылау хаттамасымен берілген сабақтың әдістемелік нұсқауы, талқылау хаттамасымен берілген сынақты аудиториядан тыс іс-шараларынң әдістемелік нұсқауы, психологты-педагогикалық мінездеме.

**Студенттің педагогикалық практикадағы жұмысының нәтижелерін бақылау және бағалау:**

Бақылау түрі: кафедраның методист-оқытушыларының жүйелі қарым-қатынасы және педпрактика күнделігін тексеру, жүргізген сабақтарына қатысу және талдау, студенттердің есеп беру құжаттарын сараптау.

Студенттер жұмысын жалпы бағалау (100 балл) практика кезеңіндегі барлық жұмыстарын есепке ала отырып қойылады. Оны биофизика және биомедицина кафедрасының жетекшілері мен оқытушыларының (50 баллдан артық емес), педагогика (25 баллдан артық емес) және психология (25 баллдан артық емес) кафедрасының оқытушыларының, факультет әкімшілігінің талқылауы және келісілген пікірлері бойынша анықталады, практиканың жалпы жетекшілері қояды. Бұл жерде ғылыми-теориялық және әдістемелік дайындық, білікті-педагогикалық бағыт, шығармашылық және әлеуметтік белсенділік, инновациялық педагогикалық қызметтерге дайындық деңгейлері бағаланады.